Ժելկո Պետրովիչ

**Ժելկո Պետրովիչ** (*ըստ սերբական կիրիլիցայի՝ Жељко Петровић*, *ըստ գաևիցայի՝ Željko Petrović*; ), հարավսլավացի ֆուտբոլիստ և ֆուտբոլի մարզիչ:

## Ակումբային կարիերա
Պետրովիչը ֆուտբոլային կարիերան սկսել է Պոդգորիցայի «Բուդուչնոստ» ակումբում 1986 թվականին՝ թիմում անցկացնելով 4 մրցաշրջան։ 1990/91 մրցաշրջանում տեղափոխվելով Զագրեբի «Դինամո»՝ նա իր խաղով հաստատեց, որ երկրի լավագույն աջ պաշտպաններից մեկն է, և արդեն 1990 թվականի սեպտեմբերի 12-ին իր նորամուտը նշեց իր երկրի ազգային հավաքականում Հյուսիսային Իռլանդիայի դեմ խաղում, որի ժամանակ իր թիմը հաղթեց 2:0 հաշվով: Դրանից հետո նա պայմանագիր կնքեց իսպանական «Սևիլիայի» հետ 1991 թվականին, սակայն իսպանական ակումբում, ըստ ֆուտբոլիստի, պահանջների ավելցուկ կար, և նա շուտով հեռացավ ակումբից՝ 1992 թվականին պայմանագիր կնքելով հոլանդական «Դեն Բոշի» հետ, որտեղ ակումբի հետ կարողացավ դուրս գալ Էրեդիվիզի, սակայն ակումբի՝ Էրստեդիվիզի մեկնելուց հետո նա միացավ «Վալվեյկին» 1994 թվականին։ Հենց այս ակումբում էր, որ նա հաջողության հասավ որպես հարձակողական աջ կիսապաշտպան, որտեղ նա ընդհանուր առմամբ 2 տարվա ընթացքում խփեց 13 գոլ: Պետրովիչի խաղն աննկատ չմնաց, և 1996 թվականին նա տեղափոխվեց ՊՍՎ Նիդեռլանդական գրանդի ճամբար։ ՊՍՎ-ում իր առաջին մրցաշրջանում նա ցույց տվեց, որ կարող է լավ խաղալ՝ մրցաշրջանում խփելով 5 գնդակ 25 խաղում: Իր երկրորդ մրցաշրջանում ակումբում անդրադարձել է խաղացողի բնավորությանը, նա վեճի է բռնվել թիմի ավագ Արթուր Նյումանի հետ, ինչի հետևանքով հազվադեպ է հայտնվել խաղադաշտում՝ խաղալով 10 հանդիպում: 1997 թվականին տեղափոխվել է Ճապոնիա՝ խաղալու «Ուրավա Ռեդ Դայմոնդսում», որից հետո 2000 թվականին վերադարձել է «Վաալվեյկ», որտեղ ավարտել է կարիերան։

### Հավաքական
Նա 1996-1997 թվականներին եղել է Հարավսլավիայի ազգային հավաքականի նշանավոր խաղացող, օգնել է թիմին ընտրական մրցաշարի միջոցով դուրս գալ Աշխարհի առաջնություն, ինչպես նաև ներկայացրել է իր երկիրը Ֆրանսիայում կայացած Մունդիալում 1998 թվականին։

## Մարզչական կարիերա
2006 թվականի օգոստոսի 21-ին Պետրովիչը նշանակվեց պորտուգալական «Բոավիշտա» թիմի նոր գլխավոր մարզիչ։ Որպես մարզիչ իր առաջին խաղում «Բոավիշտան» 3:0 հաշվով հաղթել է Լիսաբոնի «Բենֆիկային»: Այնուամենայնիվ, նա հրաժարական տվեց 2006 թվականի հոկտեմբերին՝ ակումբում ընդամենը մեկուկես ամիս անցկացնելուց հետո։ Հաջորդ մրցաշրջանը 2007/08, Պետրովիչը «Վալվեյկի» գլխավոր մարզիչն էր, նրա շնորհիվ ակումբը գրավեց երկրորդ տեղը Հոլանդիայի 2-րդ դիվիզիոնում, սակայն նրան չհաջողվեց թիմի հետ մտնել ազգային առաջնության բարձրագույն խումբ։ 2008/09 մրցաշրջանում աշխատել է որպես Մարտին Յոլի օգնական գերմանական «Համբուրգում»։ 2010 թվականի հուլիսի 28-ին «Վեստ Հեմը» հաստատել է Պետրովիչին որպես գլխավոր մարզիչ Ավրամ Գրանտի օգնական։ 2010 թվականի նոյեմբերի 23-ին «Վեստ Հեմ Յունայթեդը» բաժանվեց Պետրովիչից չորս ամիս չանցած։ Իր հեռանալուց հետո նա կտրուկ մեկնաբանություններ արեց Պրեմիեր լիգայի վերաբերյալ՝ կասկածելով նրա որակին։ Դրանից հետո 2010 թվականի դեկտեմբերի 7-ին Պետրովիչը նշանակվեց Ջեյ լիգայում հանդես եկող ճապոնական «Ուրավա Ռեդ Դայմոնդս» ակումբի գլխավոր մարզիչ։ Այնուամենայնիվ, կարմիրները մրցաշրջանում մի շարք վատ արդյունքների արդյունքում հայտնվեցին մեկնման գոտում, որի արդյունքում 2011 թվականի հոկտեմբերի 20-ին Պետրովիչը մրցաշրջանի ավարտից հինգ խաղ առաջ հեռացվեց գլխավոր մարզչի պաշտոնից։ 2012 թվականի փետրվարին նա դարձավ Գուս Հիդինկի օգնականը «Անժիում»՝ ուղարկված SMS-ից հետո։ 2012 թվականի հոկտեմբերի 19-ին հայտնի դարձավ, որ Մախաչկալայի հավաքականի գլխավոր մարզիչ Գուս Հիդինկը չի մեկնել Դաղստան՝ «Անժի»-«Սպարտակ» խաղին, իսկ թիմը ղեկավարել է Պետրովիչը, 2:1 հաշվով հաղթանակ է տարել «Անժին»։

## Ծանոթագրություններ

## Արտաքին հղումներ
* 
* 
* Профиль на сайте Федерации футбола Сербии

Կատեգորիա:Դինամո Զագրեբի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ